Nek mači d win yettmuqulen s iɣblan n tmetti akken ad d-ḥkuɣ fell-asen weḥedsen. Ayen i ḥemmeleɣ d aggay tidyanin anda llant yark tlufa n tmurt n yiqbayliyen, Syin izmer yiwen usentel ad d-iban ugar n wiyaḍ. Tadyant urejjaq tezmer ad teḍru d yal yiwen ur nefki ara azal i temsalt-agi n zwaj akken ad issekcem iman-is deg-s s tihhurfa d timexlelt neɣ s lebɣi n udrim. Imi ɣer taggara berru-nni iǧǧa-d deg-s annu ur yezmir ad yargel la s wedrim wala s tayri nniḍen. Yeqqel yeḥmel tin yebra mebla lebɣi-s, ɣas ma nettat mači d ayen yettargu di tlawin.